DA Den Europæiske Unions Tidende C 291/7

Meddelelse om genoptagelse af en antidumpingprocedure vedrørende importen af koldvalsede flade produkter af rustfrit stål med oprindelse i Taiwan

(2016/C 291/07)

Europa-Kommissionen (»Kommissionen«) har modtaget en anmodning i henhold til artikel 12 i Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab (1) (»grundforordningen«), om at undersøge, hvorvidt de antidumpingforanstaltninger, der er indført på importen af koldvalsede flade produkter af rustfrit stål med oprindelse i Taiwan, har haft indvirkning på eksportpriserne, videresalgspriserne eller de efterfølgende salgspriser i Unionen.

1. Anmodning om en fornyet overvæltningsundersøgelse

Anmodningen blev indgivet den 28. juni 2016 af European Steel Association — »Eurofer« (»ansøgeren«) på vegne af producenter, der tegner sig for over 25 % af den samlede EU-produktion af koldvalsede flade produkter af rustfrit stål.

2. Den undersøgte vare

Den undersøgte vare blev defineret som fladvalsede produkter af rustfrit stål, kun koldvalsede, i øjeblikket henhørende under KN-kode 7219 31 00, 7219 32 10, 7219 32 90, 7219 33 10, 7219 33 90, 7219 34 10, 7219 34 90, 7219 35 10, 7219 35 90, 7220 20 21, 7220 20 29, 7220 20 41, 7220 20 49, 7220 20 81 og 7220 20 89, og med oprindelse i Taiwan (»den undersøgte vare«).

3. Gældende foranstaltninger

De i øjeblikket gældende foranstaltninger er en endelig antidumpingtold der blev indført ved Kommissionens gennemførelsesforordning (EU) 2015/1429 af 26. august 2015 om indførelse af en endelig antidumpingtold på importen af koldvalsede flade produkter af rustfrit stål med oprindelse i Folkerepublikken Kina og Taiwan (2).

4. Begrundelse for en fornyet overvæltningsundersøgelse

Ansøgeren har fremlagt tilstrækkelige beviser for, at eksportpriserne er faldet efter den oprindelige undersøgelsesperiode samt før og efter indførelsen af antidumpingtolden på importen af den undersøgte vare. Dette har hæmmet de afhjælpende virkninger af de gældende foranstaltninger. Beviserne i anmodningen indikerer, at prisfaldet ikke kan forklares ved ændringer i priserne på råmaterialer, energi eller arbejdskraft, i toldsatser eller valutakurser.

Endvidere har ansøgeren fremlagt beviser for, at importen af den undersøgte vare til Unionen fortsat har et betydeligt omfang.

5. Procedure

Efter at have informeret medlemsstaterne og givet meddelelse til Taiwan, har Kommissionen fastslået, at anmodningen er indgivet af eller på vegne af EU-erhvervsgrenen, og at der foreligger tilstrækkelige beviser for overvæltning, og Kommissionen indleder hermed en undersøgelse i henhold til grundforordningens artikel 12.

5.1. Fornyet undersøgelse af eksportører og eksporterende producenter

5.1.1. Procedure for udtagelse af eksportører og eksporterende producenter i Taiwan, der skal undersøges igen

a) Stikprøveudtagning

I betragtning af det potentielt store antal eksporterende producenter i Taiwan (»det pågældende land«), som er berørt af denne procedure, og for at afslutte den fornyede overvæltningsundersøgelse inden for den lovbestemte frist kan Kommissionen begrænse antallet af eksportører og eksporterende producenter, der skal indgå i den fornyede undersøgelse, til et rimeligt antal ved at udtage en stikprøve (denne proces benævnes også »stikprøveudtagning«). Stikprøveudtagningen vil foregå i overensstemmelse med grundforordningens artikel 17.

For at Kommissionen kan afgøre, om det er nødvendigt med stikprøveudtagning, og i bekræftende fald udtage en stikprøve, anmodes alle eksportører og eksporterende producenter eller deres repræsentanter hermed om at give sig til kende over for Kommissionen. Dette skal de gøre senest 15 dage efter offentliggørelsen af denne meddelelse i Den Europæiske Unions Tidende, medmindre andet er angivet, ved at indberette de oplysninger om deres virksomhed(er), som der anmodes om i bilag I til denne meddelelse, til Kommissionen. De skal inden for samme frist meddele Kommissionen, om de vil anmode om en revurdering af den normale værdi i henhold til grundforordningens artikel 12, stk. 5. Indebærer den fornyede overvæltningsundersøgelse en revurdering af den normale værdi, kan importen gøres til genstand for registrering i henhold til grundforordningens artikel 14, stk. 5, indtil resultatet af den fornyede undersøgelse foreligger.

Kommissionen vil desuden kontakte myndighederne i det pågældende land og vil kunne kontakte alle kendte sammenslutninger af eksportører og eksporterende producenter for at indhente de oplysninger, som den anser for nødvendige for at udtage stikprøven af eksportører og eksporterende producenter.

Alle interesserede parter, der ønsker at indgive andre oplysninger, som er relevante for udtagelsen af stikprøven, med undtagelse af de oplysninger, der anmodes om ovenfor, skal gøre dette senest 21 dage efter offentliggørelsen af denne meddelelse i Den Europæiske Unions Tidende, medmindre andet er angivet.

Hvis det er nødvendigt at udtage en stikprøve, kan eksportørerne og de eksporterende producenter udvælges ud fra den største repræsentative eksportmængde til Unionen, som med rimelighed kan undersøges inden for den tid, der er til rådighed, under hensyntagen til stikprøven og den individuelle undersøgelse i forbindelse med den oprindelige undersøgelse. Kommissionen orienterer alle kendte eksportører og eksporterende producenter, myndighederne i det pågældende land og sammenslutninger af eksportører og eksporterende producenter, om nødvendigt gennem myndighederne i det pågældende land, om, hvilke virksomheder der er blevet udvalgt til at indgå i stikprøven.

For at indhente de oplysninger, som Kommissionen anser for nødvendige til sin fornyede undersøgelse, vil den sende spørgeskemaer til de eksportører og eksporterende producenter, der er udtaget til stikprøven, til alle kendte sammenslutninger af eksportører og eksporterende producenter samt til myndighederne i det pågældende land.

Alle de eksportører og eksporterende producenter, der er blevet udtaget til at indgå i stikprøven, skal indsende et udfyldt spørgeskema senest 37 dage efter meddelelsen om, at de indgår i stikprøven, medmindre andet er angivet. De, der har anmodet om en revurdering af den normale værdi og er blevet udtaget til at indgå i stikprøven, skal inden for samme frist fremlægge fuldstændige og behørigt dokumenterede oplysninger om den normale værdi.

Virksomheder, der var indforstået med eventuelt at indgå i stikprøven, men som ikke blev udtaget til at indgå heri, vil blive betragtet som samarbejdsvillige (»samarbejdsvillige eksporterende producenter, der ikke indgår i stikprøven«), jf. dog også grundforordningens artikel 18.

5.2. Undersøgelse af ikke forretningsmæssigt forbundne importører (3)

Ikke forretningsmæssigt forbundne importører af den undersøgte vare fra det pågældende land til Unionen opfordres til at deltage i denne fornyede undersøgelse.

I betragtning af det potentielt store antal ikke forretningsmæssigt forbundne importører, som er berørt af denne procedure, og for at afslutte den fornyede undersøgelse inden for den lovbestemte frist kan Kommissionen begrænse antallet af ikke forretningsmæssigt forbundne importører, der skal indgå i den fornyede undersøgelse, til et rimeligt antal, der vil blive undersøgt gennem udtagelse af en stikprøve (denne proces benævnes også »stikprøveudtagning«). Stikprøveudtagningen vil foregå i overensstemmelse med grundforordningens artikel 17.

For at Kommissionen kan afgøre, om det er nødvendigt med stikprøveudtagning, og i bekræftende fald udtage en stikprøve, anmodes alle ikke forretningsmæssigt forbundne importører eller deres repræsentanter hermed om at give sig til kende over for Kommissionen. Dette skal de gøre senest 15 dage efter offentliggørelsen af denne meddelelse i Den Europæiske Unions Tidende, medmindre andet er angivet, ved at indberette de oplysninger om deres virksomhed(er) til Kommissionen, som der anmodes om i bilag II til denne meddelelse.

Kommissionen kan desuden kontakte alle kendte importørsammenslutninger for at indhente de oplysninger, den anser for nødvendige for at udtage stikprøven af ikke forretningsmæssigt forbundne importører.

Alle interesserede parter, der ønsker at indgive andre oplysninger, som er relevante for udtagelsen af stikprøven, med undtagelse af de oplysninger, der anmodes om ovenfor, skal gøre dette senest 21 dage efter offentliggørelsen af denne meddelelse i Den Europæiske Unions Tidende, medmindre andet er angivet.

Hvis det er nødvendigt at udtage en stikprøve, kan importørerne udvælges ud fra den største repræsentative salgsmængde af den undersøgte vare i Unionen, som med rimelighed kan undersøges på ny inden for den tid, der er til rådighed. Kommissionen orienterer alle kendte ikke forretningsmæssigt forbundne importører og importørsammenslutninger om, hvilke virksomheder der er blevet udtaget til at indgå i stikprøven.

For at indhente de oplysninger, som Kommissionen anser for nødvendige i forbindelse med sin fornyede undersøgelse, vil den sende spørgeskemaer til de ikke forretningsmæssigt forbundne importører, som indgår i stikprøven, og til alle kendte importørsammenslutninger. Disse parter skal indsende et udfyldt spørgeskema senest 37 dage efter datoen for meddelelsen om stikprøveudtagningen, medmindre andet er angivet.

5.3. Andre skriftlige bemærkninger

I henhold til bestemmelserne i denne meddelelse opfordres alle interesserede parter til at tilkendegive deres synspunkter, indgive oplysninger og fremlægge dokumentation herfor. Medmindre andet er angivet, skal disse oplysninger med tilhørende dokumentation være Kommissionen i hænde senest 37 dage efter datoen for offentliggørelsen af denne meddelelse i Den Europæiske Unions Tidende.

5.4. Mulighed for at blive hørt af Kommissionens undersøgelsestjenester

Alle interesserede parter kan anmode om at blive hørt af Kommissionens undersøgelsestjenester. Enhver anmodning om at blive hørt skal fremsættes skriftligt med angivelse af årsagerne til anmodningen. For så vidt angår høringer om spørgsmål vedrørende den indledende fase af undersøgelsen, skal anmodningen fremsættes senest 15 dage efter datoen for offentliggørelsen af denne meddelelse i Den Europæiske Unions Tidende. Derefter skal en anmodning om at blive hørt fremsættes inden for de særlige frister, som Kommissionen fastsætter i sin kommunikation med parterne.

5.5. Vejledning om indgivelse af skriftlige bemærkninger og indsendelse af udfyldte spørgeskemaer og korrespondance

Oplysninger, der forelægges Kommissionen som led i handelsbeskyttelsesundersøgelser, må ikke være omfattet af ophavsret. Interesserede parter skal, før de forelægger Kommissionen oplysninger og data, der er omfattet af tredjemands ophavsret, anmode indehaveren af ophavsrettighederne om en særlig tilladelse, som udtrykkeligt tillader Kommissionen a) at anvende oplysningerne og dataene i forbindelse med denne handelsbeskyttelsesprocedure og b) at forelægge interesserede parter, der er berørt af den fornyede undersøgelse, oplysningerne og dataene i en form, der gør det muligt for dem at udøve deres ret til forsvar.

Alle skriftlige bemærkninger, herunder de oplysninger, hvorom der anmodes i denne meddelelse, udfyldte spørgeskemaer og korrespondance fra interesserede parter, for hvilke der anmodes om fortrolig behandling, skal forsynes med påtegningen »Limited« (4).

Interesserede parter, der indgiver oplysninger, der er forsynet med påtegningen »Limited«, anmodes om at indgive ikkefortrolige sammendrag heraf, som forsynes med påtegningen »For inspection by interested parties«, jf. grundforordningens artikel 19, stk. 2. Disse sammendrag bør være tilstrækkeligt detaljerede til at sikre en rimelig forståelse af de fortrolige oplysningers egentlige indhold. Hvis en interesseret part indsender fortrolige oplysninger uden også at indsende et ikkefortroligt sammendrag, der opfylder kravene til form og indhold, kan der ses bort fra sådanne fortrolige oplysninger.

Interesserede parter opfordres til at fremsætte deres bemærkninger og anmodninger pr. e-mail, herunder scannede fuldmagter og erklæringer, dog med undtagelse af omfattende besvarelser, der skal indleveres på en CD-ROM eller DVD, der enten afleveres personligt eller sendes anbefalet. Ved brug af e-mail udtrykker de interesserede parter accept af de regler, der gælder for elektronisk kommunikation, og som findes i dokumentet »KORRESPONDANCE MED EUROPA-KOMMISSIONEN I HANDELSBESKYTTELSESSAGER«, der er tilgængeligt på Generaldirektoratet for Handels hjemmeside: http://trade.ec.europa.eu/doclib/docs/2014/june/tradoc_152565.pdf Interesserede parter skal anføre deres navn, adresse, telefonnummer og en gyldig e-mailadresse og sikre, at denne e-mailadresse er en fungerende officiel virksomhedspostkasse, som tjekkes dagligt. Når Kommissionen har modtaget disse kontaktoplysninger, vil den udelukkende kommunikere med de interesserede parter pr. e-mail, medmindre de udtrykkeligt har ønsket at modtage alle dokumenter fra Kommissionen på anden vis, eller medmindre dokumenternes art forudsætter brug af anbefalet post. Interesserede parter kan i ovenstående retningslinjer for kommunikation med interesserede parter finde supplerende regler og oplysninger om korrespondance med Kommissionen, herunder de principper, der gælder for indsendelse af bemærkninger pr. e-mail.

Kommissionens postadresse:

Europa-Kommissionen Generaldirektoratet for Handel Direktorat H Kontor: CHAR 04/039 1049 Bruxelles/Brussel BELGIEN E-mail: TRADE-SSCR-TW-ABSORPTION@ec.europa.eu

6. Manglende samarbejdsvilje

Hvis en af de interesserede parter nægter at give adgang til nødvendige oplysninger, undlader at meddele dem inden for de fastsatte frister eller lægger væsentlige hindringer i vejen for den fornyede undersøgelse, kan der træffes afgørelser, positive eller negative, på grundlag af de foreliggende faktiske oplysninger, jf. grundforordningens artikel 18.

Konstateres det, at en interesseret part har meddelt urigtige eller vildledende oplysninger, kan der ses bort fra disse oplysninger, og der kan gøres brug af de foreliggende faktiske oplysninger.

Hvis en interesseret part helt eller delvist undlader at samarbejde, og konklusionerne af undersøgelsen derfor baseres på de foreliggende faktiske oplysninger, jf. grundforordningens artikel 18, kan resultatet blive mindre gunstigt for denne part, end hvis den pågældende havde samarbejdet.

Indgives svar ikke elektronisk, anses dette ikke for manglende samarbejde, forudsat at den interesserede part påviser, at indgivelse af svar på den ønskede måde ville indebære en urimelig ekstra byrde eller urimelige ekstra omkostninger. Den interesserede part bør omgående kontakte Kommissionen.

7. Høringskonsulent

Interesserede parter kan anmode om, at høringskonsulenten i handelsprocedurer griber ind. Høringskonsulenten optræder som formidler mellem de interesserede parter og Kommissionens undersøgelsestjenester. Høringskonsulenten gennemgår anmodninger om aktindsigt, tvister med hensyn til oplysningernes fortrolighed, anmodninger om forlængelse af frister og anmodninger fra tredjeparter om at blive hørt. Høringskonsulenten kan arrangere en høring med en individuel interesseret part og mægle for at sikre, at de interesserede parters ret til at forsvare sig udøves fuldt ud.

En anmodning om en høring med høringskonsulenten skal indgives skriftligt og begrundes. For så vidt angår høringer om spørgsmål vedrørende den indledende fase af undersøgelsen, skal anmodningen fremsættes senest 15 dage efter datoen for offentliggørelsen af denne meddelelse i Den Europæiske Unions Tidende. Derefter skal en anmodning om at blive hørt fremsættes inden for de særlige frister, som Kommissionen fastsætter i sin kommunikation med parterne.

Høringskonsulenten vil også skabe mulighed for en høring med parterne, hvor der bliver lejlighed til at fremsætte andre synspunkter og fremføre modargumenter i spørgsmål vedrørende bl.a. dumping og skade.

Interesserede parter kan finde yderligere oplysninger og kontaktoplysninger på høringskonsulentens sider på webstedet for GD for Handel: http://ec.europa.eu/trade/trade-policy-and-you/contacts/hearing-officer/

8. Tidsplan for undersøgelsen

Den fornyede undersøgelse afsluttes senest 9 måneder efter datoen for offentliggørelsen af denne meddelelse i Den Europæiske Unions Tidende, jf. grundforordningens artikel 12.

9. Behandling af personoplysninger

Personoplysninger, som indsamles i forbindelse med denne fornyede undersøgelse, vil blive behandlet i overensstemmelse med Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger (5).

(1) EUT L 343 af 22.12.2009, s. 51, erstattet af Europa-Parlamentets og Rådets forordning (EU) 2016/1036 om beskyttelse mod dumpingimport fra lande, der ikke er medlemmer af Den Europæiske Union (EUT L 176 af 30.6.2016, s. 21).

(2) EUT L 224 af 27.8.2015, s. 10.

(3) Kun importører, der ikke er forretningsmæssigt forbundet med eksporterende producenter, kan indgå i stikprøven. Importører, der er forretningsmæssigt forbundet med eksporterende producenter, skal udfylde bilag I til spørgeskemaet for disse eksporterende producenter. I henhold til artikel 127 i Kommissionens gennemførelsesforordning (EU) 2015/2447 af 24. november 2015 om gennemførelsesbestemmelser til visse bestemmelser i Europa-Parlamentets og Rådets forordning (EU) nr. 952/2013 om EU-toldkodeksen, betragtes to personer som værende indbyrdes afhængige: a) hvis den ene er medlem af direktionen eller bestyrelsen for den andens virksomhed og omvendt b) hvis de juridisk set anses for interessenter eller kompagnoner c) hvis de er arbejdsgiver og arbejdstager d) hvis en person direkte eller indirekte besidder, kontrollerer eller råder over 5 % eller derover af begges aktier eller anparter med stemmeret e) hvis den ene af dem direkte eller indirekte kontrollerer den anden f) hvis de begge direkte eller indirekte kontrolleres af en tredjemand g) hvis de tilsammen direkte eller indirekte kontrollerer en tredjemand eller h) hvis de er medlem af samme familie (EUT L 343 af 29.12.2015, s. 558). Personer anses kun for at være medlemmer af samme familie, hvis de står i et af følgende forhold til hinanden: i) mand og hustru, ii) forældre og børn, iii) brødre og søstre (hel- eller halvsøskende), iv) bedsteforældre og børnebørn, v) onkel eller tante og nevø eller niece, vi) svigerforældre og svigersøn eller svigerdatter, vii) svoger og svigerinder. I henhold til artikel 5, stk. 4, i Europa-Parlamentets og Rådets forordning (EU) nr. 952/2013 om EU-toldkodeksen forstås ved »person«: en fysisk person, en juridisk person og enhver sammenslutning af personer, som ikke er en juridisk person, men som i henhold til EU-retten eller national ret anerkendes at have rets- og handleevne (EUT L 269 af 10.10.2013, s. 1).

(4) Et dokument med påtegningen »Limited« er et fortroligt dokument i henhold til artikel 19 i grundforordningen og artikel 6 i WTO-aftalen om anvendelse af artikel VI i GATT 1994 (»antidumpingaftalen«). Det er også beskyttet i henhold til artikel 4 i Europa-Parlamentets og Rådets forordning (EF) nr. 1049/2001 (EFT L 145 af 31.5.2001, s. 43).

(5) EFT L 8 af 12.1.2001, s. 1.

BILAG I Tekst af billedet ☐ »Limited« (fortrolig udgave (1)) ☐ »For inspection by interested parties« (udgave, der stilles til rådighed for interesserede parter) (Sæt kryds i den relevante rubrik) FORNYET OVERVÆLTNINGSUNDERSØGELSE AF ANTIDUMPINGFORANSTALTNINGERNE VEDRØRENDE IMPORTEN AF KOLDVALSEDE FLADE PRODUKTER AF RUSTFRIT STÅL MED OPRINDELSE I TAIWAN OPLYSNINGER TIL BRUG VED UDTAGELSEN AF STIKPRØVEN AF EKSPORTØRER OG EKSPORTERENDE PRODUCENTER I TAIWAN Denne formular er tænkt som en hjælp til eksportører og eksporterende producenter (2) i Taiwan ved afgivelsen af de stikprøveoplysninger, der anmodes om i afsnit 5.1 i indledningsmeddelelsen. Både den fortrolige udgave »Limited« og den udgave, der stilles til rådighed for interesserede parter »For inspection by interested parties«, skal returneres til Kommissionen som anført i indledningsmeddelelsen. 1. NAVN OG KONTAKTOPLYSNINGER De bedes oplyse følgende om Deres virksomhed: Virksomhedens navn Adresse Kontaktperson E-mailadresse Telefon Fax 2. OMSÆTNING OG SALGSMÆNGDE Angiv virksomhedens omsætning i dens regnskabsvaluta i perioden for den oprindelige undersøgelse (1. januar 2013 til 31. december 2013) og i perioden for den fornyede overvæltningsundersøgelse (1. juli 2015 til 30. juni 2016) ved salg (eksportsalg til Unionen (3), hjemmemarkedssalg og eksportsalg til ikke-EU-lande, hver for sig og i alt) af koldvalsede flade produkter af rustfrit stål som defineret i indledningsmeddelelsen og den hertil svarende vægt eller mængde. Anfør den anvendte vægt- eller mængdeenhed og valuta. Perioden for den oprindelige undersøgelse Perioden for den fornyede overvæltningsundersøgelse Ton Værdi i regnskabsvaluta [Anfør den anvendte valuta] Ton Værdi i regnskabsvaluta [Anfør den anvendte valuta] Produktionsmængde Direkte eksportsalg til Unionen (1) for hver af de 28 medlemsstater og i alt af den undersøgte vare fremstillet af Deres virksomhed (1) Dette dokument er kun til intern brug. Det er beskyttet i henhold til artikel 4 i Europa-Parlamentets og Rådets forordning (EF) nr. 1049/2001 (EFT L 145 af 31.5.2001, s. 43). Det er et fortroligt dokument i henhold til artikel 19 i Rådets forordning (EF) nr. 1225/2009 (EUT L 343 af 22.12.2009, s. 51) og artikel 6 i WTO-aftalen om anvendelse af artikel VI i GATT 1994 (antidumpingaftalen). (2) En eksportør er en forhandler eller et servicecenter, der eksporterer den undersøgte vare, som er købt fra en producent; en eksporterende producent er en producent af den undersøgte vare, der som minimum har faciliteter til at udføre koldvalsning, som eksporterer direkte eller sælger denne vare til en forhandler eller et servicecenter. (3) Den Europæiske Unions 28 medlemsstater er: Belgien, Bulgarien, Tjekkiet, Danmark, Tyskland, Estland, Irland, Grækenland, Spanien, Frankrig, Kroatien, Italien, Cypern, Letland, Litauen, Luxembourg, Ungarn, Malta, Nederlandene, Østrig, Polen, Portugal, Rumænien, Slovenien, Slovakiet, Finland, Sverige og Det Forenede Kongerige. Tekst af billedet Perioden for den oprindelige undersøgelse Perioden for den fornyede overvæltningsundersøgelse Ton Værdi i regnskabsvaluta [Anfør den anvendte valuta] Ton Værdi i regnskabsvaluta [Anfør den anvendte valuta] Direkte eksportsalg til Unionen (1) for hver af de 28 medlemsstater og i alt af den undersøgte vare købt fra en tredjepart Salg af den undersøgte vare på det taiwanesiske marked, bestemt til indenlandsk forbrug, fremstillet af Deres virksomhed Salg af den undersøgte vare på det taiwanesiske marked, bestemt til indenlandsk forbrug, købt fra en tredjepart Salg af den undersøgte vare på det taiwanesiske marked, bestemt til eksport til Unionen, købt fra en tredjepart Salg af den undersøgte vare på det taiwanesiske marked, bestemt til eksport til Unionen, fremstillet af Deres virksomhed Salg af den undersøgte vare på det taiwanesiske marked, bestemt til eksport til ikke-EU-lande, fremstillet af Deres virksomhed Salg af den undersøgte vare på det taiwanesiske marked, bestemt til eksport til ikke-EU-lande, købt fra en tredjepart Direkte eksportsalg til ikke-EU-lande (hver for sig og i alt) af den undersøgte vare fremstillet af Deres virksomhed (1) Direkte eksportsalg til Unionen, foretaget af eksportøren/den eksporterende producent eller af dennes forretningsmæssigt forbundne part, i tilfælde hvor det tydeligt kan dokumenteres, at den undersøgte vare blev eksporteret til Unionen. 3. DERES VIRKSOMHEDS OG FORRETNINGSMÆSSIGT FORBUNDNE VIRKSOMHEDERS (1) AKTIVITETER De bedes give præcise oplysninger om aktiviteterne i virksomheden og i alle de forretningsmæssigt forbundne virksomheder (angiv venligst disse og anfør forbindelsen til Deres virksomhed), der er involveret i produktion og/eller salg (eksport- og/eller hjemmemarkedssalg) af den undersøgte vare. Aktiviteterne kan bl.a. omfatte køb af den undersøgte vare eller produktion i henhold til underentrepriseaftaler samt forarbejdning af eller handel med den undersøgte vare, men er ikke begrænset hertil. Virksomhedens navn og beliggenhed Aktiviteter Forbindelse (1) I henhold til artikel 127 i Kommissionens gennemførelsesforordning (EU) 2015/2447 af 24. november 2015 om gennemførelsesbestemmelser til visse bestemmelser i Europa-Parlamentets og Rådets forordning (EU) nr. 952/2013 om EU-toldkodeksen, betragtes to personer som værende indbyrdes afhængige: a) hvis den ene er medlem af direktionen eller bestyrelsen for den andens virksomhed og omvendt b) hvis de juridisk set anses for interessenter eller kompagnoner c) hvis de er arbejdsgiver og arbejdstager d) hvis en person direkte eller indirekte besidder, kontrollerer eller råder over 5 % eller derover af begges aktier eller anparter med stemmeret e) hvis den ene af dem direkte eller indirekte kontrollerer den anden f) hvis de begge direkte eller indirekte kontrolleres af en tredjemand g) hvis de tilsammen direkte eller indirekte kontrollerer en tredjemand eller h) hvis de er medlemmer af samme familie (EUT L 343 af 29.12.2015, s. 558). Personer anses kun for at være medlemmer af samme familie, hvis de står i et af følgende forhold til hinanden: i) mand og hustru, ii) forældre og børn, iii) brødre og søstre (hel- eller halvsøskende), iv) bedsteforældre og børnebørn, v) onkel eller tante og nevø eller niece, vi) svigerforældre og svigersøn eller svigerdatter, vii) svoger og svigerinder. I henhold til artikel 5, stk. 4, i Europa-Parlamentets og Rådets forordning (EU) nr. 952/2013 om EU-toldkodeksen forstås ved »person«: en fysisk person, en juridisk person og enhver sammenslutning af personer, som ikke er en juridisk person, men som i henhold til EU-retten eller national ret anerkendes at have rets- og handleevne (EUT L 269 af 10.10.2013, s. 1). Tekst af billedet Beskriv Deres virksomheds aktiviteter (producent, servicecenter eller forhandler) Hvilket input er det vigtigste for Deres virksomhed ved fremstillingen af den undersøgte vare? Har Deres virksomhed faciliteter til at omdanne varmtvalsede bredbånd (inklusive nr. 1) til koldvalsede bredbånd (f.eks. fabriksanlæg, Sendzimir-valseværk)? Har Deres virksomhed faciliteter til udvalsning (der anvendes til yderligere at reducere tykkelsen af koldvalsede bredbånd)? 4. ANDRE OPLYSNINGER De bedes angive alle andre relevante oplysninger, som De mener kan være nyttige, og som kan hjælpe Kommissionen, når den udtager stikprøven. Hvis deres virksomhed er en eksporterende producent, anmoder De så om en fornyet vurdering af Deres normale værdi? 5. GODKENDELSE Ved at indgive ovenstående oplysninger indvilliger virksomheden i at indgå i stikprøven. Hvis virksomheden udtages til at indgå i stikprøven, indebærer dette udfyldelse af et spørgeskema og accept af et kontrolbesøg på stedet for at verificere besvarelsen. Hvis virksomheden anfører, at den ikke ønsker at indgå i stikprøven, vil den blive anset for ikke at have samarbejdet i forbindelse med den fornyede undersøgelse. Kommissionens konklusioner vedrørende eksportører og eksporterende producenter, der ikke er samarbejdsvillige, bygger på de foreliggende faktiske oplysninger, og resultatet kan blive mindre gunstigt for denne virksomhed, end hvis den havde udvist samarbejdsvilje. Befuldmægtigedes underskrift: Befuldmægtigedes navn og titel: Dato: